गोदान दिल्ली , 18 नभेम्बर : भारतआव करनानि गोदान केसआव गोबां दावख्लायनायखौ नुनो मोन्दों लोगोसेनो एक्टिभ केसआवबो खम जादों , नाथाय दिल्ली आरो केरेलायाव इनफेक्सन गोसारनायनि गोर्लैथिया बांदों । मंगलबारआव हादतआव गासै 38 रोजा 478 केसखौ मोन्नाय जादों । फारसेथिं बेनि रुजुनायाव 44 रोजा 671 बेरामिफोरा मोजां जादों आरो एक्टिभ केसआव 6 रोजा 672 खम जादों । साहा दिल्लीआव थांनाय 17 सानफोरावनो 1 लाख 3 रोजा , केरेलाआव 93 रोजा 370 केसखौ मोन्नाय जादों । महाराष्ट्रआव 68 रोजा 734 , सोनाब बंग'आव 60 रोजा 566 , हारियानायाव 35 रोजा 597 , राजस्थानआव 31 रोजा 433 बेरामिफोरखौ मोन्दों । हादतआव दासिमआव 89.12 लाख केसखौ मोनखांबाय । बेनि गेजेराव 83.33 लाख बेरामिफोरा मोजां जाखांबाय , जेराव 1.31 लाख करना बेरामिफोरा थैबाय आरो 4 लाख 46 रोजा बेरामिफोरखौ फाहामथाय होनाया सोलिगासिनो दङ । मख'नो गोनांदि , आमेरिकाआव करना भाइरासनि बांनाय केसआव नोजोर होनानै बिबानगिरिफोरा बेखौ फेजेन्नो थाखाय आरोबाव खनसे होबथानायखौ जागायदों । रिपाब्लिकन गबर्नरआ मास्क गान्नायखौ गोनांथार खालामबाय । जन हपकिन्स इउनिभार्सिटिनि बायदिब्ला आमेरिकायाव समबारआव 73.000 निफ्राय बांसिन सुबुंफोरा देहा फाहामसालियाव थिसनजादोंमोन । फारसेथिं समबाराव कभिङ - 19 नि 1.66,000 निफ्राय बांसिन गोदान केसखौ मोन्नाय जादोंमोन । आमेरिकाआव दासिमआव 2.47,000 निफ्राय बांसिन सुबुंफोरा करना भाइरासजों थैखांबाय । बेवहाय सानफ्रोमबो 1.145 सुबुंफोरा थैदों । 
भारतजों लोगोसे मुलुगनाङै करना बेरामिफोरनि इनफेक्सन जानाया बांदों